Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 79/12/8803	Košice II, 8.10.2012
EEČ : 2-64-308-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Občianske združenie XXXXX" XXXXX, číslo účtu XXXXX (VÚB)  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX
	V trestnej veci vedenej proti obvinenému  XXXXX pre prečin ublíženia na zdraví podľa § 158  Trestného zákona, ktorého sa dopustil na tom skutkovom základe, že

	- dňa 07.12.2011 v čase o 17,50 hod. v Košiciach na ul. XXXXX viedol osobné motorové vozidlo zn. Daewoo Nexia, EČV XXXXX v ľavom jazdnom pruhu, kde pred križovatkou ulíc XXXXX zrazil cyklistu XXXXX, ktorý prechádzal na bicykli po priechode pre chodcovi, pričom pri dopravnej nehode utrpel poškodený XXXXX ľahkú ujmu na zdraví a to pomliaždenie hlavy bez otrasu mozgu, pomliaždenie ťažšieho stupňa ľavého stehna, pomliaždenie ťažšieho stupňa ľavého predkolenia, pomliaždenie ťažšieho stupňa pravého členkového kĺbu, pomliaždenie ťažšieho stupňa pravého predkolenia, s dobou liečenia 3 týždne.
Odôvodnenie: 
	Uznesením povereného príslušníka Okresného riaditeľstva PZ, ODI - ODN  XXXXX,  sp.  zn. XXXXX zo dňa 23.07.2012  bolo  podľa 
§  206 ods.1 Tr. poriadku vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu  škody, ktorú požaduje poškodený za ublíženia na zdraví a za poškodený bicykel, táto mu bude uhradená zo zákonného poistenia motorového vozidla obvineného.

	Obvinený  zložil na účet Okresnej prokuratúry XXXXX II finančnú čiastku vo výške 200,- Eur,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech Občianskeho združenia „XXXXX so sídlom v Košiciach, číslo XXXXX/0200 (VÚB a.s.).

Účastníci dohody zhodne vyhlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor